b"\n_START_ARTICLE_\nCarrer Forn Baix, 3\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici entre mitgeres de planta baixa i tres pisos, amb coberta terrassada, situat a prop de l'Ajuntament de Figueres. \xc3\x89s un edifici que ha estat rehabilitat recentment, per\xc3\xb2 que encara conserva alguns elements originals. La planta baixa t\xc3\xa9 un paredat de grans carreus amb tres obertures en arc rebaixat, la central de les quals conserva una dovella amb la data 1867 inscrita. Els pisos superiors estan decorats amb obertures en arc rebaixat amb balcons individuals al primer i al tercer pis, i amb una balconada correguda al segon. Tots els balcons s\xc3\xb3n de ferro forjat i tenen decoraci\xc3\xb3 geom\xc3\xa8trica."